HERÄTYKSEN LÄPIMURTO Hermes Falcao Jr.
VIEMÄSSÄ EVANKELIUMIA KANSOILLE
PARANTUMISIA
PELASTUMISIA
IHMEITÄ
VAPAUTTA
KOE JEESUKSEN TOIMINTA
HERÄTYKSEN LÄPIMURTO
Tervetuloa ohjelman pariin! Olen Hermes Falcao Jr.
Kiva olla seurassanne.
Meillä on tärkeä aihe, joka muuttaa elämäsi.
Jos sovellat elämääsi tämänpäiväistä sanomaa, elämäsi muuttuu.
Opetan Raamatun periaatteita rukouksesta.
Jumala on asettanut rukouksen kommunikaatiotavaksi -
itsensä ja lastensa välillä.
Meidän pitää ymmärtää, mitä rukous on -
ja miten voimme rukoilla Raamatun mukaan.
Sanon niin, koska monet ihmiset rukoilevat, -
mutta eivät niin kuin Raamatussa neuvotaan.
Jumala asetti rukouksen kommunikaatiotavaksi.
Eli kun Jumala puhuu meille, Hän puhuu Sanansa ja rukouksen kautta.
Rukous tarkoittaa keskustelua Jumalan kanssa -
minun sydämestäni Jumalalle ja Jumalan sydämestä minulle.
Se ei ole yhden- vaan kahdensuuntaista.
Kerron Raamatusta periaatteita, -
jotka auttavat vahvistamaan rukouselämää -
ja saamaan rukousvastauksia.
Mainitsen joitain asioita rukouksen voimasta.
Ensinnäkin Jumala odottaa meidän rukoilevan.
Se on Jumalan asettama tapa olla yhteydessä Häneen.
Taivaallinen Isäsi siis odottaa, -
että käytät tätä kommunikaatiotapaa ottaaksesi yhteyttä Häneen.
Jeesus mainitsi Matteuksen evankeliumissa -
luvun 6 jakeessa 6: -
"Vaan sinä, kun rukoilet, mene kammioosi -
ja sulje ovesi ja rukoile Isääsi, joka on salassa; -
ja sinun Isäsi, joka salassa näkee, maksaa sinulle."
Jeesus siis sanoi: "kun rukoilet".
Hän ei sanonut: "jos rukoilet" vaan: "kun rukoilet".
Jumala siis odottaa meidän rukoilevan -
ja kommunikoivan kanssaan. Hän sanoo: "mene kammioosi -
ja sulje ovesi ja rukoile Isääsi". Se on kommunikointitapa.
"[J]a sinun Isäsi, joka salassa näkee, maksaa sinulle." Saamme palkkion.
Saamme palkkion, kun rukoilemme.
Jeesus sanoi: "kun rukoilet". Eli ensinnäkin Jumala siis odottaa, -
että olet yhteydessä Häneen -
yksityisesti, sillä tässä neuvotaan sulkemaan huoneen ovi -
ja rukoilemaan salassa Isää.
Isä, joka salassa näkee, maksaa sinulle.
Jumala siis odottaa meiltä kahdenkeskistä aikaa, -
jossa suljemme pois kaiken muun ja keskitymme siihen, -
että puhumme Hänelle ja Hän meille.
Ellet harjoita sitä, sinun pitäisi, -
sillä siitä saa palkkion. Niin Jeesus sanoi.
Silloin Isä, joka näkee kaiken salassa, maksaa.
Ei: "saattaa maksaa". Hän maksaa.
Ne, jotka rukoilevat, saavat palkkion.
Se on ensimmäinen asia rukouksen voimasta, -
josta tahdon puhua -
uskovan elämässä.
Sinun odotetaan rukoilevan.
Ei vain hyvinä tai huonoina vaan kaikkina aikoina.
Paavali käski: Rukoilkaa lakkaamatta. Jumala siis odottaa meiltä -
rukousta ja rukouselämää.
Kohta numero 2.
Kaikki rukoukset täytyy lausua Jeesuksen nimessä.
Jeesus sanoi, että kun rukoilette Hänen nimessään, -
Hänen Isänsä antaa, mitä pyydätte.
Selitän sen näin. Jeesuksen nimi annettiin meille valtakirjana.
Selitän, mitä valtakirja tarkoittaa.
Minulla on pankkitili Brasiliassa.
Kuten tiedätte, olen alun perin Brasiliasta, -
mutta en käy siellä joka kuukausi.
Normaalioloissa käyn siellä kerran tai kaksi kertaa vuodessa.
En käy jatkuvasti.
Jotta voisin käyttää pankkitiliäni ja hoitaa tiettyjä asioita, -
minun piti löytää joku, jolle kirjoitan kirjeen -
ja annan valtakirjan.
Annan siis hänelle siis oikeuden käyttää pankkitiliäni, -
esimerkiksi muuttaa osoitetta tarvittaessa -
tai pyytää asiakirjoja tai muuta.
Kirjoitan nimeni valtakirjaan -
ja annan henkilölle valtuuden toimia minun puolestani.
Henkilö toimii minun sijastani minun nimessäni.
Allekirjoitan valtakirjan, vahvistan sen virallisesti -
ja lähetän sen hänelle, niin että hän voi esittää sen pankissa.
Se todistaa, että olen valtuuttanut hänet -
toimia nimessäni.
Aamen. Niinpä -
Jeesus on antanut meille nimensä.
Siksi Hän käski rukoilla nimessään ja pyytää asioita nimessään.
Hän siis antoi meille valtakirjan.
"Jeesuksen nimessä" -ilmaus tarkoittaa: "Jeesuksen puolesta".
Kun rukoilet Jeesuksen nimessä Jumalan tahdon mukaan, -
silloin pyydät Isältä jotain -
Hänen Poikansa Jeesuksen puolesta -
aivan kuin Jeesus rukoilisi kauttasi.
Muista esimerkki. Valtuuttamani henkilö Brasiliassa -
pystyy vaihtamaan salasanoja ja käyttämään tiliä -
aivan kuin itse olisin pankissa henkilökohtaisesti.
Kun rukoilee, pitää ymmärtää, -
että vain Jeesuksen nimen ja Jeesuksen ansiosta -
saamme suosion Isän edessä Jeesuksen ristintyön tähden.
Kun rukoilemme Isää, rukoilemme Hänen Poikansa Jeesuksen nimessä.
Silloin muistutamme Isää, että tulemme Hänen eteensä, -
emme oman ansiomme, hyvyytemme tai vanhurskautemme takia, -
vaan Jeesuksen työn tähden, -
ja Hän on valtuuttanut meidät toimimaan nimessään.
Kun ymmärrät sen, saat rukouksiisi rohkeutta -
enemmän kuin aiemmin, koska ymmärrät, -
että rukoilet aivan kuin itse Jeesus rukoilisi.
Kun Jeesus rukoili ennen kuin herätti Lasaruksen kuolleista, -
Hän sanoi: "Isä, kiitän Sinua, että Sinä kuulet minua aina."
Jeesuksen mielessä ei ollut epäilystäkään, -
etteikö Isä kuulisi Hänen rukouksiaan vai ei.
Hän rukoili Isän tahdon mukaisesti.
Jeesus sanoi: "Voin tehdä vain, mitä näen Isäni tekevän."
Kun rukoilet, sinun on rukoiltava aina Jeesuksen nimessä.
Muista se, sillä Jeesus on välimies -
sinun ja Isän välillä.
Uskon, että jos opettelet nämä periaatteet -
ja sovellat niitä, elämäsi muuttuu ikihyviksi.
Katso ohjelma loppuun asti, sillä opetan lisää -
pääsystä Jumalan siunauksiin rukouksen kautta.
Aamen.
Kohta numero 3.
Jos kirjoitat kohdat ylös, se olisi hyvä juttu, -
sillä se auttaa painamaan asiat mieleen, -
ja se siunaa sinua suunnattomasti.
Numero 3.
Kun rukoilee, täytyy uskoa saaneensa, ennen kuin asia toteutuu.
Mark. 11:22―25.
"Jeesus vastasi ja sanoi heille: 'Pitäkää usko Jumalaan.
Totisesti minä sanon teille: jos joku sanoisi tälle vuorelle:
'Kohoa ja heittäydy mereen', eikä epäilisi sydämessään, -
vaan uskoisi sen tapahtuvan, minkä hän sanoo, niin se hänelle tapahtuisi.
Sentähden minä sanon teille:
kaikki, mitä te rukoilette ja anotte, uskokaa saaneenne, -
niin se on teille tuleva.'"
Hän sanoo: "uskokaa saaneenne".
Se tarkoittaa, että uskoo jo ennen kuin näkee.
Hän jatkaa: "niin se on teille tuleva". Kun siis rukoilee Isää, -
täytyy rukoilla Jumalan tahdon mukaisesti.
Mistä sitten tietää, mikä on Jumalan tahto?
Jumalan tahto selviää Sanasta.
Kerron esimerkin.
Jos uskoo, että Jumala tekee parantumisihmeen, -
selvitä, mitä Raamattu sanoo paranemisesta, ja rukoile sen mukaan.
Jos tarvitset taloudellisen läpimurron, rukoile sen mukaan, -
mitä Raamattu sanoo taloudesta.
Selvitä aina, mitä Raamattu aiheesta sanoo, -
jotta voit rukoilla uskossa ja luottamuksessa.
Jumalan Sanan mukaan rukoileminen on voimallista. Se toteutuu.
Mark. 11:25: "kun te seisotte ja rukoilette, -
niin antakaa anteeksi, jos kenellä teistä on jotakin toistansa vastaan, -
että myös teidän Isänne, joka on taivaissa, antaisi teille anteeksi".
Jeesus siis opetti opetuslapsille, -
koska he olivat niin vaikuttuneita viikunapuusta.
Jeesus kirosi viikunapuun, ja kävi niin kuin Hän sanoi.
Jeesus puhui, ja se tapahtui.
Jeesus halusi opettaa, että se ei ole kiinni Hänestä, -
vaan hekin saavat samat tulokset, -
jos he oppivat soveltamaan samanlaista uskoa.
Usko saaneesi, -
niin saat, mitä ikinä pyydät.
Monet käyttävät paljon aikaa vuorelle puhumiseen -
ja vuoren puolesta rukoilemiseen, kun Jeesus käski sanoa vuorelle: -
"Kohoa ja heittäydy mereen".
Meidän pitää oppia puhumaan tilanteelle, joka meitä vaivaa.
Puhu sairaudelle. Puhu demonitoiminalle.
Puhu ongelmalle ja julista: "Jeesuksen nimessä häivy!"
Usko sydämessäsi, että tapahtuu juuri niin kuin sanot.
Se on rukouksen periaate.
Käymme tauolla. Sen jälkeen opetan lisää rukouksen voimasta.
Haluatko olla Jumalan käytössä? Jos haluat, minulla on hyviä uutisia.
Meillä on verkkokurssi, jolla on jo monia oppilaita ympäri maailmaa.
Aiheita ovat mm. identiteetti Kristuksessa, -
paraneminen ja ihmeet tänään, Pyhän Hengen lahjat, rukous, -
läheisyys Jumalan kanssa, Jeesuksen veri ja yliluonnollisuus Raamatussa.
Ihmiset ovat vahvistuneet ja rakentaneet perustan Sanan varaan.
Näin he voivat olla Jumalan tehokäytössä tavoittaen sieluja, -
parantaen sairaita ja evankelioiden. Katsotaan palautteita.
Profetia alkoi virrata, sanantietämys lisääntyi ja sain varmuutta.
Rukouselämäni ja palveleminen ovat nousseet uudelle tasolle.
Suosittelen totuutta kaipaaville. - Elämäni muuttui.
Mene kotisivuillemme ja etsi sieltä Online School.
Valitse moduulit, joita haluat opiskella omassa tahdissasi.
Saat pysyvän katseluoikeuden.
Se on suunnaton siunaus. Ilmoittaudu heti.
Kiitos Jumalalle.
Lähde mukaan kursseille. Meillä on edelleen erikoistarjous -
työn 13-vuotisjuhlan kunniaksi.
Valitse kotisivuillamme kohta "School Bundle".
Saat kaikki kurssit -
täynnä voimallista, mullistavaa opetusta huokeaan erikoishintaan.
Ilmoittaudu tänään. Nähdään kursseilla.
Jatkamme aiheesta rukouksen voima.
Kerron Raamatun avaimia, miten rukoilla tehokkaasti.
Rukoukseen liittyy periaatteita ja käytäntöjä, -
jotka pitää tuntea.
Ihan kuin muuallakin elämässä. Jos menee hallintorakennukseen, -
huomaa, että siellä on käytäntöjä. Täytyy tehdä tiettyjä asioita, -
jos haluaa vierailla siellä
Jos haluaa kommunikoida, täytyy noudattaa käytäntöjä.
Totta kai Jumala on -
armollinen ja rakastava.
Mutta Raamatussa on periaatteita, joita pitää noudattaa, -
jos haluaa rukoilla tehokkaasti. Niistä periaatteista opetan tänään.
Tahdon jatkaa siitä, että kohta numero 4 -
rukouksen voimasta on tärkeä avain: Vastusta epäilystä.
Kun rukoilemme uskossa -
ja päätämme rukouksen, vihollinen tulee heti -
useimmiten ja yrittää horjuttaa uskoamme.
Se yrittää vakuuttaa, ettei rukoustamme kuultu, -
ettei rukouksemme tehonnut, ettei Jumala välitä siitä -
tai ettei se ikinä toteudu.
Jos haluaa läpimurtoja, pitää vastustaa epäilyn siemeniä, -
joita vihollinen haluaa kylvää sydämeemme.
Selitän sen Raamatusta. Jaak. 1:6.
Jaak. 1:6: "Mutta anokoon uskossa, ollenkaan epäilemättä; -
sillä joka epäilee, on meren aallon kaltainen, jota tuuli ajaa ja heittelee.
Älköön sellainen ihminen luulko Herralta mitään saavansa, -
kaksimielinen mies, epävakainen kaikilla teillään."
Raamattu sanoo, että kun pyytää Jumalalta jotain, -
ja tässä kohdassa pyydetään viisautta: -
"anokoon uskossa, -
ollenkaan epäilemättä; sillä joka epäilee, on meren aallon kaltainen, -
jota tuuli ajaa ja heittelee."
Täytyy oppia, että pitää vastustaa epäilystä.
Vastusta sitä, mitä vihollinen sanoo.
Kun rukoilet, vihollinen sanoo: "Ei se toteudut. Jumala ei kuullut."
Sinun pitää vastustaa sitä ja pitää kiinni rukouksesta.
Joskus kun olen rukoillut uskossa ja sitten keskustellut jonkun kanssa, -
puheeni ei heijastanut sitä, miten rukoilin.
Joskus teemme niin. Rukoilemme hienosti uskossa.
Voimme oikein korottaa ääntämme ja sanoa: "Näin tapahtuu" -
ja "Tämä toteutuu."
Mutta sitten kun keskustelemme jonkun kanssa, -
puhumme vastoin sitä, mitä rukoilimme.
Pitää olla varovainen, ettemme kumoa rukouksiamme keskustelussa.
Vihollinen näet yrittää saada suun tunnustuksesi -
olemaan päinvastainen verrattuna rukoukseen.
Raamattu sanoo, että kaksimielinen tai kahtaalle horjuva -
älköön luulko saavansa Herralta mitään. Se on vakava juttu.
Raamattu sanoo, ettei pidä horjua kahtaalle.
Jos sellainen ei saa Herralta mitään, en halua olla sellainen.
Minun pitää ottaa se vakavasti ja varmistaa, että olen vakaa -
teilläni, niin että kun pyydän Jumalalta jotain, uskon, että Hän tekee niin.
Numero 5.
Tämäkin on tärkeä.
Annan avaimia rukoukseen. Vihollinen ei pidä siitä, että rukoilet.
Vihollinen vihaa rukousta, -
sillä se tietää, että kun rukoilet Jumalan tahdon mukaisesti, -
Jumala kuulee, tapahtuu muutos hengessä ja Hän vastaa omilleen.
Vihollinen ei halua sinun saavan selville kykyä ja pääsyä, -
joka sinulla on Isän luo. Se tekee kaikkensa -
sabotoidakseen rukouksiasi.
Siinä se käyttää epäilystä ja mieleen kohdistuvia hyökkäyksiä.
Kohta numero 5 on "Varjele mieltäsi".
Sinun on opittava varjelemaan mieltäsi, -
sillä se on taistelukenttä, missä vihollinen ampuu palavia nuolia -
saadakseen sinut epäilemään ja kiistämään -
sen, mitä olet pyytänyt rukouksessa.
Tahdon näyttää jakeen -
Filippiläiskirjeen luvusta 4. Luemme jakeen 8.
Fil. 4:8.
"Ja vielä, veljet, kaikki, mikä on totta, mikä kunnioitettavaa, -
mikä oikeaa, mikä puhdasta, -
mikä rakastettavaa, mikä hyvältä kuuluvaa, -
jos on jokin avu ja jos on jotakin kiitettävää, -
sitä ajatelkaa".
Sinun on opittava -
varjelemaan mieltäsi, -
jos haluat menestyä rukouksessa.
Miksi? Koska kun rukoilet, -
vihollinen yrittää hyökätä mieleesi -
ja saada sinut kieltämään ja hylkäämään -
asiat, joiden puolesta olet rukoillut tai joita olet pyytänyt.
Varjele mieltäsi ja ajatuksiasi Jumalan Sanalla.
Se tuokin meidät seuraavaan kohtaan.
Mietiskele Jumalan Sanaa.
Rukous ja Sana kulkevat käsi kädessä.
Ei voi vain lukea Raamattua, pitää myös rukoilla, ja päinvastoin.
Jos vain rukoilee mutta ei lue Sanaa, ei tiedä Jumalan tahtoa.
Sana sanoo, että kun pyydämme jotain Hänen tahtonsa mukaista, -
Hän kuulee meitä ja vastaa.
Miten voi tietää Jumalan tahto, jos ei tunne Sanaa?
Jumalan tahto käy ilmi Sanasta.
Kun rukoilet, varmista, että rukous on linjassa -
sen kanssa, mitä Jumala on puhunut. Silloin rukous osuu nappiin.
Mietiskele siis Sanaa.
Luen vielä raamatunpaikan Sananlaskujen kirjasta.
Luku 4 jae 20.
Luetaan se yhdessä.
Se on voimallinen sananpaikka.
Sananl. 4:20―22: "Poikani, kuuntele minun puhettani, -
kallista korvasi minun sanoilleni.
Älkööt ne väistykö silmistäsi, kätke ne sydämesi sisimpään; -
sillä ne ovat elämä sille, joka ne löytää, -
ja lääke koko hänen ruumiillensa."
Kun mietit Jumalan Sanaa ja annat Sanan -
antaa sinulle rauhaa ja juurtua sisimpääsi, -
niin että kun elämän myrskyt tulevat, -
olet miettinyt Sanaa niin, että Sana on juurtunut sisimpääsi -
ja sinä et sorru, lannistu etkä kukistu, -
koska on juurta.
Jeesuskin puhui samaa -
miehestä, joka rakensi hiekalle, ja miehestä, joka rakensi kalliolle.
Kumpaakin piiskasi myrsky.
Kaikille tulee myrskyjä. Tuulet piiskaavat kaikkia.
Raamattu sanoo, että sateen saa vanhurskas ja epävanhurskas.
Ei-uskovat kohtaavat vastustusta, -
mutta niin kohtaavat uskovatkin. Ero on se, millä seisoo.
Se on ero. Taloa, joka oli rakennettu hiekalle, -
pieksivät myrsky ja tuulet, ja suuri oli sen sortuminen.
Mutta kalliolle, Jumalan Sanan varaan, rakennettu talo kesti, -
vaikka sitä pieksivät tuulet, myrsky ja sade, -
sillä talo oli rakennettu vakaalle perustukselle.
Se on kysymykseni. Oletko rakentanut hengellisen talosi vakaalle perustalle?
Olemassa ei ole kasvua tai perustusta -
ilman Jumalan Sanaa.
Mieti Jumalan Sanaa.
Daavid sanoi: "Olen kätkenyt Sanasi sydämeeni, -
etten tekisi syntiä."
Jumalan Sana on vankka perustus.
Hepreassa sana "mietiskellä" tarkoittaa pohtimista.
Se on sellaista, että kun ihminen ajattelee jotain niin jatkuvasti, -
että he jopa alkavat puhua hitaasti ja hiljaa -
toistaen ajatusta ja antaen ajatuksen -
hallita ja tunkeutua olemukseensa.
Antaen Sanan olla osa päivittäistä elämää.
Ja kun sitten rukoilet, rukous on Jumalan tahdon mukaista
Rukoile linjassa Sanan kanssa.
Mietiskele Sanaa joka päivä.
Kohta numero 7. Olemme melkein valmiit. Kohta rukoillaan.
Asenteen pitää olla kiittävä, -
kun rukoilee. Kun siis rukoilen jotain, -
minun pitää uskoa Sanan mukaan, että Jumala kuulee.
Raamattu sanoo, että Herran silmät valvovat vanhurskaita -
ja Hänen korvansa tarkkaavat heidän rukouksiaan.
Minulla tulee olla kiittävä asenne, sillä tiedän, että Isä kuulee.
Ylistän ja kiitän Häntä jo ennen kuin näen vastauksen.
Niin Jeesuskin teki.
Hänellä oli viisi leipää ja kaksi kalaa. Hän nosti ne -
Isän eteen ja kiitti Isää.
Silloin tapahtui moninkertaistumisihme.
Tapahtui ruokkimisihme.
Tarvitaan siis kiittävää asennetta.
Rukoillaan Jeesuksen nimessä.
Isä, rukoilen, että Raamatun periaatteet rukouksesta -
juurtuvat jokaisen katsojan sisimpään.
Täytä heidät Sanasi uskolla.
Anna heille voittoja rukouselämässään.
Herra, rukoilen Jeesuksen nimessä, että vaivatut saavat rauhan, -
sairaat paranevat ja piinatut vapauden Jeesuksen nimessä.
Rukoilen, että kaikki soveltavat tätä opetusta Jeesuksen nimessä.
Siunaan heitä ja kiitän heistä Jeesuksen nimessä.
Siunaan jokaista. Kiitos voimastasi, -
armostasi ja rakkaudestasi Jeesuksen nimessä, aamen.
Muistutan vielä. Ilmoittaudu kursseillemme.
Jumalan siunausta! Nähdään pian.
Hei sinne Suomeen! Tässä Hermes Falcao Jr.
Minulla on suurenmoisia uutisia.
Ohjelmamme on näkynyt TV7:llä jo kahdeksan vuotta.
On vaikea uskoa, että jo niin kauan.
Näiden vuosien aikana olemme saaneet monia todistuksia -
vapautumisista, parantumisista, pelastumisista.
Olen tavannut heistä joitain.
He kärsivät, mutta he vapautuivat ja paranivat, -
kun he katsoivat tämänkaltaista ohjelmaa.
Voit ryhtyä ohjelman tukijaksi -
antamalla lahjoituksen TV7:lle.
Voit soittaa ruudun numeroon tai lahjoittaa tilille.
Auta pitämään ohjelma ruudussa, -
sillä haluamme tavoittaa vielä monia ihmisiä evankeliumilla.
Tee se jo tänään. Älä viivyttele. Lähde tukemaan ohjelmaa, -
niin että ohjelma voi jatkua. Jumalan siunausta!
Suomennos: Marianne Tenetz